section_heading: Flashdance u popularnoj kulturi
paragraph_text: mini|200px|Spot Geri Halliwell "It's Raining Men" referenca je na Flashdance Flashdance nije mjuzikl u tradicionalnom smislu jer likovi ne pjevaju. Umjesto toga, pjesme se pojavljuju u formi videospotova (npr. "Maniac"). Sigurno je da veliki dio komercijalnog uspjeha film duguje popularnosti MTV-ja, koji se pojavio 1981. godine i uskoro stekao veliku gledanost. Scene iz filma tako su se mogle, zbog specifične strukture, prikazivati kao zasebni videospotovi, što je pokrenulo trend te je skoro svaki filmski blockbuster kao dio promocije imao i prateći spot naslovne pjesme iz filma ("Take My Breath Away" iz Top Guna, "Don't You (Forget About Me)" iz Breakfast Cluba, "Footloose" iz istoimenog filma itd.)